《烛影摇红 月季》
清代·庄棫

廿四番风，漫将花信从头数。一年一月一番新，不解情如许。

海峤灵根暗孕，斗婵娟、尹邢共住。重帷深闭，匀粉调脂，含烟和露。

仙影重楼，晚春旧约荼蘼误。剪绒娇女艳隋宫，画阁还重遇。

筛月笼云罥雾。倚金尊、深宵缓度。碧芽徐引，芳意深缄，莫教春去。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。